cyanic-selkie/wikianc huggingface dataset:
Abhasian taistelut 2008
Eteneminen Länsi-Georgiaan
Venäjän asevoimien joukot ylittivät Engurijoen Abhasiasta Georgiaan 10. elokuuta. Georgian asevoimat vetäytyivät, eivätkä paikalliset viranomaiset tehneet vastarintaa. Venäläiset miehittivät Zugdidin, Potin ja suuren asevoimien tukikohdfan Senakissa.
Karvoskylä
Alueella sijaitsee myös vuonna 1929 rakennettu Karvoshovin hoitokoti, joka toimi 1970-luvun lopulle asti vanhainkotina sekä sen jälkeen päihdehoitolana. Rakennus on ollut tyhjillään vuodesta 2016, ja se huutokaupattiin marraskuussa 2017.
Abhasian taistelut 2008
Taistelut Kodorisolassa
thumb|Kodorisolan kartta. Itse Abhasiassa ainut Georgian hallitsema alue oli Kodorisola. Sola oli myös yksi harvoja Georgian hallitsemia hyvin linnoitettuja alueita. Georgian tuolloisen sisäministerin Vano Merabišvilin mukaan alueella ei ollut varsinaisia asevoimien joukkoja, mutta sitä miehittivät noin 300–400 sisäministeriön alaista sotilasta. Abhaasien mukaan Georgia oli keskittänyt alueelle runsaasti raskasta kalustoa, kun taas georgialaisten mukaan raskasta kalustoa ei alueella ollut. Abhaasit ja venäläiset olivat alkaneet tulittaa Kodorisolaa 9. elokuuta, mutta georgialaiset eivät Merabišvilin mukaan linnoitetuissa asemissaan olleet kärsineet tappioita. Abhasian viranomaiset olviat myös varoittaneet iskuista päivää ennen niiden aloittamista. Yhdistyneiden kansakuntien 15 UNOMIGin sotilastarkkailijaa evakuoitiin alueelta Abhasian pyynnöstä.
Venäläisten eteneminen muualla Georgiassa uhkasi georgialaisten huoltoreittejä kohti Kodorin solaa. Merabišvili antoi käskyn evakuoida sola sotilaista ja siviileistä. Venäläisten mukaan kaikki georgialaiset joukot olivat vetäytyneet Kodorisolasta 12. elokuuta mennessä.
Seuraukset
Tappiot Kodorin taisteluissa jäivät hyvin pieniksi molemmin puolin. Abhaasit tiedottivat yhden sotilaan kaatuneen. Myös materiaalivahingot ja siviiliuhrien määrä olivat suhteellisen pienet. Kodorisolaan jäi evakuoinnin jälkeen vain muutamia etnisiä georgialaisia. Alueella oli ennen taisteluja ollut noin 1 500 asukasta, mutta niiden jälkeen alueelle jäi vain 20–30 henkilöä.
Kodorisolan menetyksen myötä Georgia menetti ainoan Abhasiassa hallitsemansa alueen, mitä kuvailtiin huomattavaksi iskuksi aikeille palauttaa Georgian hallinto koko Abhasiaan tulevaisuudessa.
Olli Valtonen
thumb|200px|Olli Valtonen heinäkuussa 2010. Olli Valtonen (s. 16. helmikuuta 1950 Helsinki) on Suomen evankelis-luterilaisen kirkon pappi, joka edustaa karismaattista liikettä. Hän toimi HelsinkiMission toiminnanjohtajana alkuvuoteen 2018 saakka. Aiemmin hän on toiminut Kansan Raamattuseurassa Sana-lehden päätoimittajana vuosina 1980–1983 sekä erikoistoimittajana Uudessa Suomessa, Iltalehdessä ja perustamassaan Askel-lehdessä. Hän myös juonsi Sielun peili -ohjelmaa Yle TV1:llä. Hän oli myös perustamassa Tuomasmessua vuonna 1988 ja toimii edelleen messun ympärille muodostuneissa Tuomasyhteisössä ja Cityseurakunnassa.
Eduskuntavaaleissa 2007 Valtonen pyrki eduskuntaan Helsingistä Kokoomuksen listalta sitoutumattomana ehdokkaana. Hän keräsi 3826 ääntä mutta ei tullut valituksi. Kunnallisvaaleissa 2008 hänet valittiin Helsingin kaupunginvaltuustoon 2192 äänellä. Hän ei asettunut ehdolle enää vuoden 2012 kunnallisvaaleissa.
Olli Valtonen on vaimonsa Leilan kanssa tehnyt persoonallisuusenneagrammia tunnetuksi Suomessa.
Valtosen kirjan Tänään Kalevi Lehtinen ensipainos oli suurin siihenastinen Suomessa otettu painos.
Mark van der Zijden
Mark Richard van der Zijden (s. 22. lokakuuta 1973, Boskoop, Pohjois-Hollanti) on entinen alankomaalainen uimari, joka ui alkuerissä Alankomaiden joukkueessa 4x200 metrin vapaauintiviestissä, vuoden 1996 kesäolympialaisissa, Atlantassa. Neljä vuotta aikaisemmin Atlantassa van der Zijden oli ollut neljäs samalla matkalla.
Aleksander Stavre Drenova
thumb|Aleksander Stavre Drenova Aleksander Stavre Drenova (11. huhtikuuta 1872, Drenova – 1947, Drenova) oli albanialainen runoilija, joka käytti kirjailijanimeä Asdreni. Hän muun muassa kirjoitti sanat maansa kansallislauluun Hymni i Flamurit.
Drenova syntyi Drenovan kylässä, lähellä Korçëa ja opiskeli kotikylänsä kreikankielisessä koulussa. Hänen isänsä kuoli pojan ollessa 13-vuotias. Drenova muutti samoihin aikoihin Bukarestiin, Romaniaan.
Drenova julkaisi vuonna 1904 maansa kansallissankarille Skanderbegille omistetun kokoelmansa Rreze dielli, joka koostui 99 runosta. Hänen toinen kokoelmansa oli Ëndrra e lotë (1912) ja kolmas Psallme murgu (1930). Vuonna 1937 ilmestyi Kambana e Krujës.
Viimeiset vuotensa Drenova asui Romaniassa, mutta kuoli synnyinkylässään Drenovassa.
Pörssitalo (Helsinki)
thumb|Pörssitalon julkisivu. thumb|Pörssitalon pääsisäänkäynti. thumb|Pörssitalossa käytössä ollut sähkömekaaninen noteeraustaulu Suomen Pankin Rahamuseossa.
Pörssitalo on Helsingin pörssin rakennus Fabianinkatu 14:ssä Helsingin Kluuvissa. Vuosina 1911–1912 valmistuneen, kansallisromanttista tyylisuuntaa edustavan harmaagraniittisen talon suunnitteli arkkitehti Lars Sonck. Meklarit jättivät talon 1990-luvun alussa, kun pörssi siirtyi sähköiseen arvopaperikauppaan. Talossa on kuitenkin edelleen Helsingin pörssin muuta toimintaa. Lisäksi rakennuksessa toimii muun muassa tilausravintola, jonka ravintolatoiminnasta vastaa Royal Ravintolat, sekä historiallinen Pörssiklubi. Koko rakennuksen omistaa Suomen Pörssisäätiö.
Pörssitalon vuokrattavat tilat koostuvat Linnanpihasta, Restaurant Pörssistä, Peilisalista, Börs- ja Patio-kabineteista sekä toisen kerroksen Pörssisalista. Tiloissa järjestetään kokouksia, näyttelyitä, juhlia kuten häitä ja yritystilaisuuksia sekä buffet- tai istuvia illallisia. Tiloja yhdistämällä Pörssitaloon voidaan kattaa istuva illallinen 550 hengelle ja cocktail-tilaisuus jopa tuhannelle.
Pörssin ja rakennuksen historia
Arkkitehti Carl Ludvig Engel oli jo 1820-luvulla laatinut suunnitelmat Esplanadin puiston varrelle rakennettavaa Helsingin pörssitaloa varten. Talo jäi rakentamatta, koska pörssitoiminta ei käynnistynyt Helsingissä vielä Engelin aikana. Pörssikauppa alkoi Suomessa 1860-luvulla. Aluksi Helsingin pörssin toiminta oli epäsäännöllistä eikä vakituista kokoontumispaikkaa ollut. Ennen omia tiloja pörssi-istuntoja pidettiin Helsingissä muun muassa Ritarihuoneella ja nykyisen kaupungintalon itäpuolella sijainneessa hotelli Kleinehissä.
Kauppias Julius Tallberg ja kauppaneuvos Victor Ek ostivat yhdessä muutaman muun liikemiehen kanssa vuonna 1907 Fabianinkadulta tontin Pörssitaloa varten. Talon suunnittelijaksi valittiin arkkitehti Lars Sonck. Talon piirustukset valmistuivat 1910. Samana vuonna perustettiin kiinteistöyhtiö Aktiebolaget Börs (nykyinen Pörssitalo Oy) sekä Helsingin Pörssiklubi, jonka jäseniksi pääsivät vain yhtiön osakkaat. Rakennuksen kadunpuoleinen osa valmistui 1911 ja sisäosa seuraavana vuonna. Sonck oli itse Pörssiklubin perustajajäsen ja viihtyi talon valmistumisen jälkeen usein klubilla. Pörssi osti kiinteistöyhtiön osakkeet takaisin itselleen vuonna 1917. Vuonna 1985 se luovutti ne tuolloin perustetun Suomen Pörssisäätiön peruspääomaksi. Sähköinen pörssikauppa otettiin Helsingin pörssissä käyttöön vaiheittain vuodesta 1987 alkaen. Viimeinen julkihuuto pidettiin pörssitalossa vuonna 1990, minkä jälkeen meklarien toiminta pörssisalissa päättyi.
Nykyisen pörssitalon paikalla sijaitsi aiemmin 1800-luvun alkupuolella valmistunut empiretyylinen kaksikerroksinen puutalo, jossa olivat asuneet muun muassa Elias Lönnrot ja ravintoloitsija Florio Catani. Rakennuksessa toimi myös aikanaan tunnettu ravintola Gambrini ja biljardisali sekä Hufvudstadsbladetin konttori.
Pörssiklubin lisäksi pörssitalon vuokralaisina toimivat pitkään muun muassa Keskuskauppakamari, Suomen Autoklubi ja G. W. Berg Oy. Pörssitalo toimi 1900-luvun alussa myös Helsingin kaupunginvaltuuston istuntosalina. Tilantarpeensa lisääntymisen vuoksi Helsingin Pörssi otti vuonna 1997 käyttöönsä kaikki talon toimistotilat ja vuoteen 2001 mennessä myös kaikki liiketilat. Vuonna 2010 katutason liiketilat vapautettiin muotiliikkeiden käyttöön. Nykyään Helsingin pörssi eli NASDAQ Helsinki toimii rakennuksen toisessa ja kolmannessa kerroksessa, Suomen Pörssisäätiö neljännessä kerroksessa. Ensimmäisen kerroksen ravintola ja neljännen kerroksen Pörssiklubi ovat toimineet rakennuksessa katkeamatta.
Helsingin suurpommitusten aikana taloon osui 27. helmikuuta 1944 pommi, joka tuhosi Pörssiklubin sisustuksen.
Ravintolatoiminnan historia
Pörssitaloon avattiin heti perustamisvuonna ravintola Grand Restaurant Börs, jota ruvettiin tuttavallisesti kutsumaan Pörssiksi. Se oli Helsingin korkeatasoisimpia ravintoloita, jossa juhlivat silmäätekevät ja kaupungin seurapiirit. Börsissä järjestettiin kabareita, konsertteja ja muita esityksiä sekä juhlia, kuten Siperiaan karkotetun P. E. Svinhufvudin kotiinpaluun kunniaksi vietetty kansalaisjuhla vuonna 1917. Vuoden 1917 jälkeen kabareet ja taiteilijoiden esitykset tulivat vähitellen mahdottomiksi korkean huviveron ja kieltolain vuoksi, mutta 1920-luvulla ravintolaelämä alkoi taas kukoistaa. Grand Restaurant Börsissä kestittiin myös kuninkaallisia ja muita arvovieraita. Esimerkiksi Ruotsin kuninkaan Kustaa V:n vieraillessa Suomessa vuonna 1925 presidentti Lauri Kristian Relanderin isännöimät juhlatanssiaiset järjestettiin Pörssissä. Vaikka pääsyliput loppuivatkin kesken, tanssiaiset olivat menestys ja ne jatkuivat kolmeen asti aamulla.
Grand Restaurant Börs toimi vuoteen 1938, jolloin se avattiin omistajanvaihdoksen jälkeen Adlon-nimisenä. Ravintola Adlon piti pitkään yllä entisen Pörssin mainetta Helsingin tasokkaimpiin kuuluvana ruoka- ja viihderavintolana. Adlon oli suosittu filmauspaikka, jossa kuvattiin 1930–1950-luvuilla muun muassa Suomi-Filmin elokuvia. Jussi-gaala pidettiin ravintolassa useita kertoja. Adlonin maineikkaimpia tapahtumia olivat teatteritanssiaiset, jotka pidettiin 35 kertaa. Teatteritanssiaisissa esiintyjinä ovat olleet vuosien varrella muun muassa Karita Mattila ja Matti Salminen. Tanssiaisten perinteisiin kuului myös Pentti Siimeksen ja Elina Pohjanpään pitämä keskiyön osteribaari. Osterit lennätettiin aina päiväntuoreina suoraan Pariisista. Arpoja oli myymässä usein Tauno Palo, joka jakoi myös käsisuudelmia naisvieraille. Ostereista, illalliskorteista ja arvoista saaduilla tuloilla rahoitettiin Munkkiniemessä sijaitsevan näyttelijäkoti Thalian Torpan rakentamista.
1960-luvun lopulla Adlon esitteli helsinkiläisille ravintolashow’t. Esimerkiksi Marjatta Leppänen esiintyi Adlonissa vuodesta 1968 lähtien viitenätoista peräkkäisenä syksynä. Vuonna 1976 Adlon siirtyi Satu Tiivolan johtamalle Vuoristo Yhtiöt Oy:lle ja ravintola korjattiin ja uudistettiin Lars Sonckin luomaa alkuperäistä henkeä seuraten. Korjaustyön yhteydessä alun perin kabinetteina toimineitten tilojen paikalle avattiin unkarilaisravintola Egri ja ranskalaishenkinen Petit Paris. Iltaisin oli edelleen tarjolla kotimaista viihdeohjelmaa.
Vuonna 1986 uusi omistaja, ruotsalainen sijoitusyhtiö, muutti ravintolan Café Adlon -nimiseksi, nuorille aikuisille tarkoitetuksi yökerhoksi ja diskoksi. Kun paikan suosio kymmenisen vuotta myöhemmin hiipui, Adlon siirtyi Arctia Oy:lle ja se avattiin laajan kunnostustyön jälkeen korkeatasoisena à la carte -ravintolana. Nykyään ravintola kuuluu Royal Ravintolat Oy:lle. 2010-luvulla Pörssitalo on toiminut tilausravintolana, jossa järjestetään yritystilaisuuksia, juhlia, vastaanottoja, häitä ja kokouksia.
Arkkitehtuuri
Rakennusta pidetään yhtenä Sonckin onnistuneimmista töistä ja eräänä 1900-luvun suomalaisen jugend-arkkitehtuurin vaikuttavimmista edustajista. Suunnittelun teki haastavaksi toisaalta tontin kapeus, toisaalta myös edessä kulkevan Fabianinkadun kapeus, mikä hankaloittaa nelikerroksisen talon julkisivun näkymistä kadulle. Sonckia avustivat talon julkisivun suunnittelussa Max Frelander ja Gösta Kulvik. Julkisivun harmaan graniitin toimitti Suomen kiviteollisuus Oy. Rakennuksen sisäänkäynniltä johtaa holvimainen ja niukasti valaistu käytävä avaralle ja valoisalle katetulle sisäpihalle. Lasikaton suunnitteli Wietti Nykänen. Sisäpihalta johtavat näyttävät monumentaaliportaat toisen kerroksen pörssisaliin. Portaikot on koristeltu kipsiornamenteilla, jotka restauroitiin alkuperäiseen asuunsa vuonna 2010. Pääsalin ikkunat on koristeltu lasimaalauksin.
Poilikki
Poilikki (Bifora radians) on sarjakukkaiskasvien laji, jota esiintyy Etelä-Euroopassa.
Poilikki on yksivuotinen kalju ruoho, joka kasvaa 15–30 senttimetriä korkeaksi. Sen lehtien lavat ovat yhdestä kahteen kertaa parilehdykkäiset. Kukinnon pääsarjat ovat suojuksettomia ja pikkusarjat suojuksellisia. Hedelmä koostuu hedelmysparista, jotka ovat melkein pallomaisia, harjuttomia, mutta kurttupintaisia.
Pokémon DP: Galactic Battles
Pokémon DP: Galactic Battles on Pokémon-animesarjan kahdestoista tuotantokausi sekä Diamond & Pearl -sarjan kolmas kausi.
Kausi nähtiin Suomessa ensimmäisen kerran kesällä ja syksyllä 2010 Disney XD:llä. Kausi alkoi 7. kesäkuuta 2010 jaksolla Kierroksia Rotomiin ja päättyi jaksoon Gible kiipelissä. Myöhemmin kausi näytettiin myös MTV3-kanavalla 4. syyskuuta 2010 alkaen; siellä kausi saatiin päätökseen 6. elokuuta 2011.
Yhdysvalloissa kausi alkoi Cartoon Networkilla 9. toukokuuta 2009 jaksolla Get Your Rotom Running!. Kahdestoista tuotantokausi käsitti 53 jaksoa ja päättyi jaksoon Gotta Get a Gible! 15. toukokuuta 2010.
Kansallisbolševismi
Kansallisbolševismi on poliittinen liike, joka yhdistää nationalismin ja bolševismin aineksia. Sen johtava teoreetikko on venäläinen Eduard Limonov, joka johti kiellettyä Kansallisbolševistista Puoluetta. Kansallisbolševistinen puolue käyttää symbolinaan Natsi-Saksan lipun kaltaista lippua, josta hakaristi on korvattu sirpillä ja vasaralla.
Saksa
Kansallisbolševismin juurista on monia väitteitä, mutta kaukaisimmat juuret ovat ensimmäisen maailmansodan Saksassa, jossa nationalistiset kirjailijat kuten Ernst Niekisch, myöhempi sosiaalidemokraattinen ministeri lyhytaikaisessa Baijerin neuvostotasavallassa, ja Ernst Jünger olivat valmiit hyväksymään kommunismin leviämisen niin kauan kuin se tapahtui nationalismin rajoissa ja hylkäsivät kommunismin kansainvälisen tehtävän.
Myös Saksan kommunistisessa puolueessa oli suuntaus Hampurissa, johtohahmoinaan Heinrich Laufenberg ja Friedrich Wolfheim, joka vuonna 1919 tavoitteli työläisten järjestöjen ja porvarien yhteistyötä Ruhria miehittävän Ranskan armeijan ajamiseksi pois. He vierailivat Karl Radekin luona Moabitin vankilassa 1920. Monien muiden sosialistien tavoin venäläinen bolševikki Radek ei hyväksynyt Leninin kannattamia Brest-Litovskin ja Versaillesin rauhansopimuksia. Tämä suuntaus levisi KPD(O)-puolueeseen (Saksan kommunistipuolue (oppositio)), joka tosin kannatti työläisten luopumista aseista.
Saksan kommunistisen työväenpuolueen (KAPD) elokuun puoluekokouksessa ensimmäisenä keskusteluna oli "Kansakunta ja luokka". Arthur Goldstein esitti ensimmäisenä kuinka Berliinin jaosto oli aiemmin puolustanut Laufenbergia ja Wolfheimia, ja kiitti heitä Versaillesin sopimuksen torjumisesta. Hän kuitenkin hylkäsi käsitteen "vallankumouksellisten sota" proletariaatin ja porvareiden yhdistymisestä ympärysvaltojen porvareita vastaan. Hänestä sellainen sota tulisi käydä kansallisen voiton sijasta ympärysvaltojen porvareiden kukistamiseksi ja kommunismin levittämiseksi ympärysvaltoihin. Goldsteinin mielestä Saksan porvarit eivät sellaiseen sotaan liittyisi. Hän myös kuvasi, miten spartakistiliiton politiikka kehottaa sotilaita pois rintamalta oli kansallisbolševikkien mielestä "puukonisku selkään". Toisaalta Goldstein pehmensi kritiikkiään sanomalla, että julistuksessa kommunismi spartakismia vastaan myönnetään avoimesti, että Hampurissa kansakunta nostetaan politiikan lähtökohdaksi, että siksi kansakunnan käsite on tärkein, sen tulisi olla saksalaisen ja kansainvälisen proletariaatin politiikan väline.
Laufenberg vastasi:
Kielin edustajan mukaan Laufenberg katsoi, että luokattomassakin yhteiskunnassa saksalaisen proletariaatin etu olisi pitää Saksa Euroopan teollisena sydämenä ja että meidän pitäisi edustaa saksalaista proletariaattia juutalaista proletariaattia vastaan.
KAPD päätti, ettei se voi yhtyä Laufenbergin ja Wolffheimin nationalistisiin näkemyksiin ja että nämä asettuvat kansainvälisen sosialismin ulkopuolelle, jos pitäytyvät kannoissaan.
Tammikuussa 1923 Ranskan armeija miehitti Ruhrin ja Wilhelm Cuno organisoi taloudellista tukea sikäläisille työläisten järjestöille, mutta pitäytyi silti passiivisessa vastarinnassa. Bolševikkihallinto järjesti mielenosoituksia ja Pravda hoputti Saksaa solmimaan läheisen taloudellisen ja poliittisen liiton Neuvostoliiton kanssa. Radek pyrki saattamaan eräitä vankilassa tapaamiaan oikeistonationalisteja yhteen bolševikkien kansa kansallisbolševismin nimissä. Hän arvioi kansallisbolševismin olevan keino murtaa Neuvostoliiton eristys.
Ulrich von Brockdorff-Rantzau, Saksan Venäjän-lähettiläs pyrki kuolemaansa (1928) asti solmimaan läheiset suhteen maiden välille. Myös Paul Eltzbacher ja Karl Haushofer kehittivät teorioita liitosta Saksan ja Neuvostoliiton nationalististen voimien välillä, joskaan he eivät käyttäneet termiä kansallisbolševismi.
Venäjä
Venäjän sisällissodassa moni keskeisistä valkoisista siirtyi bolševikkien riveihin, koska he arvelivat, että vain siten voidaan Venäjän suuruus palauttaa. Heihin kuulunut professori Nikolai Ustrjalov, alun perin antikommunisti, arveli, että bolševismia voitaisiin muokata palvelemaan nationalistisia tavoitteita. Hänen seuraajansa "smenovehovtsit" pitivät itseään kansallisbolševisteina. He lainasivat termin Niekischiltä.
Velvet Flame
Velvet Flame  on suomalaisen Plastic Tears -yhtyeen debyyttisingle, joka julkaistiin ensi kertaa vuonna 1994.
Kansallisbolševismi
Venäjä
Samanlaisia aatteita omaksuivat myös muut liikkeet. Kansallisbolševikit pitivät voittonaan Josif Stalinin ajatusta "sosialismista yhdessä maassa".
Esimerkiksi Aleksandr Solženitsynia on väitetty kansallisbolševismin suuntaiseksi ajattelijaksi, mutta kansallisbolševistien mukaan nimitys on katteeton, koska Solženitsyn on läpikotaisin antimarxilainen ja antistalinistinen ja hän halusi elvyttää venäläisen kulttuurin ortodoksikirkkoineen sekä halusi Venäjän vetäytyvän alueelleen ja eristäytyvän kansainvälisesti. Kansallisbolševikit eivät olleet uskonnollisia (joskaan eivät täysin uskontovihamielisiäkään), ja heistä Venäjän kansainvälinen toiminta oli tärkeää Venäjän vallalle ja arvostukselle. Solženitsynin ja Venäjän kansallisbolševistisen puolueen johtohahmon Eduard Limonovin välillä vallitsi avoin vihamielisyys. Solženitsynin mukaan Limonov on "pieni hyönteinen, joka kirjoittaa pornoa", kun taas Limonovin mielestä Solženitsyn on kotimaansa petturi, joka edisti Neuvostoliiton romahtamista.
Velvet Flame
Single on uudelleenjulkaistu digitaalisessa muodossa 2.10.2014.
Taitoluistelun Euroopan-mestaruuskilpailut 1912
Taitoluistelun Euroopan-mestaruuskilpailut 1912 olivat taitoluistelun Euroopan-mestaruuskilpailut, jotka pidettiin 10.–11. helmikuuta Tukholmassa, Ruotsissa yhdessä Yleisluistelijoiden Euroopan-mestaruuskilpailujen kanssa. Ohjelmassa oli vain miesten kilpailu.
Väinö Valkola
Väinö Pekka (Pietari) Valkola (15. kesäkuuta 1880 Muhos – 29. kesäkuuta 1961) oli suomalainen koneinsinööri, teollisuusneuvos ja Ammattienedistämislaitoksen johtaja.
Valkolan vanhemmat olivat maanviljelijä Juho Pekka (Pietari) Valkola ja Eeva Liisa Tomperi. Hän pääsi ylioppilaaksi Oulun lyseosta 1901 ja valmistui insinööriksi Polyteknillisestä opistosta 1906. Valkola toimi Valtionrautateiden konepiirtäjänä ja opettajana 1906–1912, Tampereen teknillisen opiston ja ammattikoulun opettajana 1912–1920, Helsingin kirjapainokoulun johtajana 1920–1926 sekä Ammattienedistämislaitoksen johtajana vuodesta 1926 alkaen. Hän oli Suomen Teollisuuslehden päätoimittajana 1908–1911, Koneteollisuus-lehden päätoimittajana 1911–1914, Teknillisen käsikirjan päätoimittajana 1911–1913 ja Teknillisen Aikakauslehden toimitussihteerinä 1920–1926. Valkola sai teollisuusneuvoksen arvon 1940.
Kansallisbolševismi
Nykysuuntaukset
Kansallisbolševistit osallistuivat mielenosoituksiin G8:aa vastaan Pietarissa. Myös Yhdysvalloissa on ryhmä, joka pyrkii luomaan Amerikan kansallisbolševistisen puolueen.
Kansallisbolševikit eri maissa
Kielletyllä Venäjän kansallisbolševistisella puolueella on noin 15 000 jäsentä, ja se on ollut melko näkyvä. Pieniä kansallisbolševistisia puolueita on Latviassa, Moldovassa, Ruotsissa ja Ukrainassa. Vieläkin pienempää kansallisbolševistisia liikehdintää on Yhdysvalloissa, Kanadassa, Israelissa ja eräissä Euroopan maissa. Entisen Neuvostoliiton alueella toimivat Kansallisbolševistiset puolueet ovat kaikki osa Venäjän puoluetta.
Spanska Flugan
Spanska Flugan oli vuosina 1839–1841 ilmestynyt kolmiosainen aikakausjulkaisu. Sitä toimitti J. V. Snellman.
Virva Puumala
Virva Puumala os. Mathlin (s. 1990) on suomalainen sopraano. Hän voitti vuonna 2018 pianisti Juho Lepistön kanssa Helsinki Lied -kilpailun ensipalkinnon. Lisäksi hän on edennyt finaaliin Kangasniemen laulukilpailussa kesällä 2017 ja voittanut Lappeenrannan valtakunnalliset laulukilpailut vuonna 2019.
Puumala sai vuonna 2016 Oulussa maisterinarvon musiikkikasvatuksessa. Hän alkoi suorittaa vuonna 2017 toista maisterintutkintoa laulumusiikissa Sibelius-Akatemiassa Soile Isokosken ja Sirkka Parviaisen johdolla.
Spanska Flugan
Julkaisun kolme vihkoa olivat nimeltään "Sectio antepenultima" 1839, "Sectio penultima" (1840) ja "Sectio ultima" (1841). Vihkot painettiin Helsingissä.
Katja Rajaniemi
Katja Rajaniemi (s. 1979) on suomalainen hiihtosuunnistaja ja MM-mitalisti.
Aikuisten MM-kilpailuihin Rajaniemi osallistui ensimmäisen kerran Krasnojarskissa 2000. Silloin hän sijoittui yhdeksänneksi pikamatkalla ja 12:nneksi normaalimatkalla. Borovetzin MM-kilpailuissa 2002 hän sijoittui neljänneksi sprintissä sekä keskimatkalla ja voitti viestipronssia. MM-kilpailuiden jälkeen Rajaniemi ajautui ylikuntoon, mutta palasi MM-kilpailuihin Kittilässä 2005. Kittilässä Rajaniemi voitti pronssia sprintistä ja sijoittui yhdeksänneksi keskimatkalla.
Hiihtosuunnistuksen maailmancupin kokonaiskilpailussa Rajaniemi sijoittui seitsemänneksi vuosina 2001 ja 2006.
Seuratasolla Rajaniemi edusti huippuvuosinaan Oulaisten Tarua.
Glee
Glee on yhdysvaltalainen musikaalia, draamaa ja komediaa yhdistelevä televisiosarja, jota esitettiin kuuden tuotantokauden ajan vuosina 2009–2015. Sarja kertoo ohiolaisen high schoolin epäsuosituimmista oppilaista, jotka pyrkivät etsimään omaa identiteettiään ja toteuttamaan unelmiaan koulun showkuorossa.
Tuotanto
Sarjan pilottijakso esitettiin Yhdysvalloissa American Idolin jälkeen 19. toukokuuta 2009. Varsinaisesti ohjelman ensimmäinen kausi käynnistyi 9. syyskuuta 2009. Saman vuoden joulukuussa sarja jäi neljän kuukauden tauolle ja palasi ohjelmistoon huhtikuussa 2010. Sarjan toinen tuotantokausi alkoi syksyllä 2010. Sarjaa esittävä televisiokanava Fox ilmoitti 23. toukokuuta 2010 – ennen kuin edes sarjan ensimmäinen tuotantokausi oli ehtinyt päättyä – että sarja jatkuu kolmannelle tuotantokaudelle.
Suomessa sarjaa ovat esittäneet Sub, AVA ja Kutonen. Sarjan esittäminen alkoi Suomessa 16. lokakuuta 2010. Sarja on tilattu kymmeniin eri maihin, muun muassa Isoon-Britanniaan, Ruotsiin, Italiaan, Japaniin, Uuteen-Seelantiin ja Turkkiin.
Sarja on kerännyt paljon positiivista palautetta kriitikoilta. Se on voittanut lukuisia palkintoja, muun muassa parhaan komediasarjan Golden Globe -palkinnon. Näyttelijä Jane Lynch on palkittu roolistaan Golden Globe ja Primetime Emmy -palkinnoilla. Chris Colfer on voittanut roolistaan Golden Globen. Neil Patrick Harris ja Gwyneth Paltrow ovat molemmat voittaneet vierailevan näyttelijän Primetime Emmy -palkinnot.
Musiikki
Sarjassa kuullaan ja esitetään paljon musiikkia. Suurin osa näyttelijöiden sarjassa esittämistä kappaleista on coverversioita tunnetuista popkappaleista ja musikaalisävelmistä. Sarjan musiikkia on julkaistu useilla albumeilla sekä ladattavassa muodossa nettikaupoissa.
Tarina
Sarjan tapahtumat sijoittuvat kuvitteelliseen William McKinley High Schooliin Liman kaupungissa Ohiossa. Koulun popmusiikkia ja musikaalisävelmiä esittävä glee-kuoro on ollut vaikeuksissa jo vuosien ajan. Kun kuoronvetäjän paikka vapautuu, kouluaikanaan kuorossa laulanut espanjanopettaja Will Schuester päättää nostaa kuoron takaisin huipulle. Kuorolaisia pidetään koulun pohjasakkana, joten kuoroon liittyy aluksi vain pieni joukko oppilaita. Kuoro alkaa kuitenkin harjoitella tulevia aluekilpailuja varten. Vaikeuksia heille aiheuttavat Willin ja kuorolaisten ajoittaiset erimielisyydet ja ongelmat sekä cheerleadingjoukkueen valmentaja Sue Sylvester, joka yrittää lakkauttaa kuoron.
Isosudenporkkana
Isosudenporkkana (Ammi majus) on sarjakukkaiskasvien laji, jota esiintyy Etelä-Euroopassa.
Ulkonäkö ja koko
Isosudenporkkana on yksivuotinen ruoho, joka kasvaa 30–100 cm korkeaksi. Sen lehdet ovat kaksi tai kolme kertaa parilehdykkäisiä, lehdykät ovat liuskaisia. Kukinnon pääsarjan suojuslehdet ovat kapealiuskaisia, pikkusarjan suojuslehdet äimämäisiä. Kukkien teriöt ovat valkoisia. Hedelmä on munan- tai päärynänmuotoinen ja kapeaharjuinen.
Levinneisyys
Esiintyy hajanaisesti pitkin Etelä-Suomea, suhteellisen harvinainen.
Niklas Salo
Niklas Salo (s. 8. heinäkuuta 1994 Somero) on suomalainen jääkiekkoilija. Hän on pelipaikaltaan vasen laitahyökkääjä.
Seuraura
Salo on Salo HT:n kasvatti. Hän siirtyi juniorina sittemmin Turun Palloseuraan, jossa Salo voitti C-nuorten SM-hopeaa vuonna 2009. Kaudella 2009–2010 hän voitti koko C-nuorten SM-karsintojen piste- ja syöttöpörssin tehtyään seitsemässä ottelussa kovat tehot 7+27=34. Vuonna 2011 Salo voitti B-nuorten SM-hopeaa ja vuonna 2012 SM-pronssia. Hän oli kevään 2012 pudotuspeleissä tehoilla 1+6=7 TPS:n paras syöttäjä sekä paras pistemies Oskari Siikin ja Artturi Lehkosen kanssa.
Kaudella 2011–2012 Salo kuului TPS:n A-nuorten kapteenistoon, vaikka hän pelasi vielä suurimmaksi osaksi B-nuorissa. Kaudella 2013–2014 Salo debytoi TPS:n SM-liigajoukkueessa, jossa hän pelasi kolme runkosarjaottelua ilman tehopisteitä. Salo pelasi ensimmäisen SM-liigaottelunsa 4. helmikuuta 2014 Oulun Kärppiä vastaan. Hänet merkittiin TPS:n nelosketjun vasempaan laitaan Niklas Frimanin ja Hannu Kurun viereen. Kaudella 2014–2015 Salo pelasi TPS:n liigajoukkueessa yhden runkosarja- ja kolme Mestarien liigan ottelua. Hän pelasi kuitenkin suurimman osan kaudestaan seuran A-nuorissa ja voitti joukkueen sisäisen pistepörssin ja jakoi sisäisen maalipörssin voiton Oskari Siikin kanssa tehoilla 22+19=41. Hän voitti myös TPS:n sisäisen tehotilaston lukemalla +25. Salo voitti kauden päätteeksi A-nuorten Suomenmestaruuden.
Elokuussa 2015 Salo teki vuoden mittaisen jatkosopimuksen TPS:n kanssa. Hän teki liigauransa avausmaalin kauden 2015–2016 ensimmäisellä kierroksella 12. syyskuuta 2015 Hämeenlinnan Pallokerhoa vastaan. Maali jäi Salon kauden ainoaksi tehopisteeksi SM-liigassa. Hän pelasi TPS:n liigajoukkueessa kauden aikana kaikkiaan 20 runkosarja- ja viisi CHL-ottelua. Salo pelasi suurimman osan kaudestaan yli-ikäisenä seuran A-nuorissa.
Salo siirtyi kaudeksi 2016–2017 vuoden mittaisella sopimuksella Mestis-joukkue Savonlinnan Pallokerhon riveihin. Hänen ensimmäinen kautensa sarjassa toi 50 runkosarjaottelussa tehot 11+11=22 ja 12 playoff-ottelussa tehot 2+1=3. Salo voitti kauden päätteeksi Mestiksen mestaruuden. Kaudella 2017–2018 hän voitti SaPKon sisäisen piste- ja maalipörssin tehoilla 22+27=49. Salo jakoi koko Mestiksen maalipörssin viidennen sijan Jokipoikien Oskari Lehtisen kanssa ja pistepörssin kuudennen sijan kolmen muun pelaajan kanssa. Pudotuspeleissä hän oli joukkueen paras syöttäjä 11 syöttöpisteellään. Salo valittiin kauden päätteeksi Mestiksen toiseen tähdistökentälliseen.
Kaudeksi 2018–2019 Salo siirtyi 1+2-vuotisella sopimuksella Pelicansiin. Suurin osa hänen alkukaudestaan eteni kuitenkin lainalla Mestis-joukkue Heinolan Peliitoissa. Salon oli vaikea löytää sopivaa roolia Pelicansista, jossa hän pelasi 12 ottelua tehden kaksi syöttöpistettä. Salo johti Peliittojen sisäistä piste- ja maalipörssiä tehoilla 12+6=18, kunnes hänen sopimuksensa Pelicansin kanssa purettiin tammikuussa 2019. Samalla Salon kerrottiin palaavan loppukauden sopimuksella SaPKon Mestis-joukkueeseen.
Salo siirtyi kaudeksi 2019–2020 jatkamaan Mestis-uraansa vuoden mittaisella sopimuksella Rovaniemen Kiekkoon. Hänen sopimuksesaan oli purkupykälä ulkomaille siirtymisestä. Salo ehti pelata joukkueessa vain kaksi Suomen Cupin ottelua, kunnes hän käytti sopimuksessaan olleen option ja siirtyi loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Vimmerby HC:n riveihin. Kaudeksi 2020–2021 Salo siirtyi vuoden mittaisella sopimuksella samassa sarjassa pelaavaan Kiruna IF:ään. Kesken kauden, tammikuussa 2021 hän siirtyi loppukauden kattavalla sopimuksella samassa sarjassa pelaavan Borås HC:n riveihin.
Kaudeksi 2021–2022 Salo siirtyi vuoden mittaisella sopimuksella monikansallisen Alps Hockey Leaguen italialaisjoukkue WSV Sterzing/Vipiteno Broncosiin.
Maajoukkueura
Salo on pelannut neljä poikien maaottelua.
Pelityyli
Elite Prospects -sivuston mukaan Salo on pienikokoinen laitahyökkääjä, joka on vauhdikas ja ketterä luistelija. Hänellä on myös hyvät kädet. Pieni koko kuitenkin rajoittaa Salon fyysistä pelaamista. Häntä on verrattu pelityyliltään mm. Jan-Mikael Järviseen.
Muuta
Salo valmistui ylioppilaaksi Kerttulin lukiosta keväällä 2014. Hän harrasti lapsena myös jalkapalloa.
Konstantin Kornejev
Konstantin Nikolajevitš Kornejev (, s. 5. kesäkuuta 1984 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän edustaa KHL-liigan Severstal Tšerepovetsia.
Kaudella 2001–2002 alkaneella pääsarjaurallaan Kornejev on edustanut myös Krylja Sovetovia, Ak Bars Kazania, TsSKA Moskovaa ja Salavat Julajev Ufaa. Ak Bars Kazanissa hän saavutti silloisen Venäjän superliigan mestaruuden kaudella 2006. Montreal Canadiens varasi Kornejevin NHL:ään vuonna 2002.
Venäjän maajoukkueissa Kornejev on saavuttanut nuorten maailmanmestaruuden vuonna 2003 ja maailmanmestaruuden vuosina 2008 ja 2009.
Gloydius intermedius
Gloydius intermedius on kyykäärmeiden (Viperidae) heimoon kuuluva käärmelaji. Sitä tavataan Itä-Venäjällä, Pohjois-Kiinassa ja Korean niemimaalla.
Käytettävyyden arviointi etämenetelmin
Käytettävyyden arviointia etämenetelmien avulla suoritettaessa tapahtuma siirretään perinteisen käytettävyyslaboratorion ulkopuolelle erilaisten ohjelmien avulla. Tarkoituksena on arvioida esimerkiksi www-sivuston tai tietokoneohjelman toimintaa käyttäjäryhmän näkökulmasta.
Aika ennen etämenetelmiä
Aikaisemmin käytettävyyttä arvioitiin haastatteluiden avulla. Haastatteluissa on muutamia huonoja puolia, kuten ajan kulutus, mielipiteisiin vaikuttamisen mahdollisuus ja ne vaativat huomattavasti työtä. [Lister, 2001].
Etätestaus menetelmänä
Etätestaus on menetelmänä hyvin samankaltainen kuin perinteinen käytettävyystestauskin. Koehenkilö istuu omalla koneellaan ja suorittaa valvojan antamia, ennalta laadittuja tehtäviä. Koehenkilön kuva, selaimen kuva ja kommunikaatioyhteys ovat pakollisia ominaisuuksia. Kuten perinteisissäkin käytettävyystestausmenetelmissä, myös koehenkilön äänen olisi hyvä välittyä testin valvojalle, jotta tämä kuulee koehenkilön ääneen ajattelun. Testitilanteesta saa myös kerättyä enemmän tietoa jos käytössä on jokin ohjelma, joka lähettää koehenkilön ohjelmassa tekemistä toiminnoista dataa suoraan valvojalle.
Työkalut
Testien tekemisen helpottamiseksi on suunniteltu erilaisia ohjelmia, jotka pystyvät analysoimaan käyttäjien tekemiä asioita testitilanteen aikana. Tullis et al. [2005] mainitsevatkin, että etätyökalujen avulla tehtyjen käytettävyystutkimusten tulokset osoittavat joissakin tapauksissa käyttäjien löytävän enemmän käytettävyysongelmia tällä tavoin ja vastaavan kuitenkin laadultaan nykyisiä metodeja. Tämä saattaa selittyä sillä, että etätestaus mahdollistaa sekä useiden erilaisten käyttäjäryhmien että suurempien käyttäjämäärien testaamisen [Tullis et al., 2002]. Tällaisten työkalujen ansiosta testaus ei ole enää sidottu aikaan eikä paikkaan, vaan käyttäjät pystyvät tekemään testinsä omalta koneeltaan.
Lister [2001] kuvaa tapaa testien tekemiseen, jossa käyttäjä istuu omalla koneellaan varusteinaan web-kamera ja testin tekemiseen muunnettu selainohjelma. Selainohjelma nauhoittaa käyttäjän selaimen välityksellä tekemät toimet kuten osoittimen liikuttamisen sekä linkkien, painikkeiden ja valikoiden käytön. Myös käyttäjän ääni ja kuva välittyy web-kameran avulla, joten on mahdollista nauhoittaa myös käyttäjän reaktiot hämmentävissä tilanteissa.
Hyviä ja huonoja puolia
Huonoina puolina tällaisissa testitilanteissa voi olla testien kontrolloimattomuus. Esimerkiksi laitteiden ja ohjelmien asennus voivat aiheuttaa ongelmia tavallisille ihmisille. Testejä ei myöskään pystytä valvomaan niin tehokkaasti kuin laboratorio-olosuhteissa, esimerkiksi käyttäjän opastaminen mahdollisissa ongelmatilanteissa tai ääneen ajattelusta muistuttaminen ovat huomattavasti vaikeampia. Lister [2001] kuitenkin esittää tämän asian hyötynä siten, että testihenkilöiden mielipiteisiin on vaikea vaikuttaa.
Useat etätestaamiseen soveltuvat ohjelmat kuitenkin ovat todella kalliita, koska kaikille käyttäjille tarvitsisi hankkia lisenssi. Thompson et al. [2004] havaitsivat tekemissään testeissä muun muassa seuraavanlaisia ongelmia: hiiren napin painallukset eivät tallentuneet ennen kuin www-sivu oli kokonaan latautunut, kaikki ohjelmistot eivät suostuneet toimimaan palomuurien kanssa, jotkut ohjelmista eivät tukeneet useampaa kuin kahta yhtaikaista käyttäjää ja muutamilla ohjelmistoilla oli ongelmia eri käyttöjärjestelmissä toimimisen kanssa.
Tärkeimmät ohjesäännöt käytettävyyden etätestaamiseen
Thompson et al. [2004]
Esimerkkityökaluja
WebEx
WebQuilt
Vividence
Snag-It
Karl Keiri
Karl Leonard Geijer myöh. Keiri oli suomalainen jääkärivänrikki. Hänen vanhempansa olivat veturinkuljettaja Karl August Geijer ja Anna Liisa Rajamäki.
Opinnot
Geijer kävi kansakoulun ja liikeapulaiskurssin vuosina 1913–1914 sekä Vaasan aseseppäkurssin vuonna 1918.
Jääkärikausi
Geijer työskenteli kauppa-apulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 27. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin Altonan työosastoon 16. joulukuuta 1916 ja laskettiin 4. elokuuta 1917 siviilitöihin Saksaan.
Suomen sisällissota
Geijer palasi takaisin Suomeen 14. maaliskuuta 1918 ja astui Suomen Valkoiseen armeijaan aliupseeriksi ylennettynä. Suomen sisällissotaan hänet liitettiin aluksi 1. Jääkärirykmentin esikuntaan, mistä hänet siirrettiin 21. huhtikuuta 1918 joukkueenjohtajaksi rykmentin 2. jääkäripataljoonan 3. komppaniaan, minkä mukana hän osallistui taisteluihin Lempäälässä ja Kämärän asemalla Viipurissa.
Sisällissodan jälkeinen aika
Geijer palveli sisällissodan jälkeen edelleen 1. Jääkärirykmentissä, mistä hänet siirrettiin 8. kesäkuuta 1918 alkaen Jääkärirykmentti 5:een, joka tunnettiin myöhemmin nimellä Kuopion jalkaväkirykmentti 4 ja Tampereen rykmentti. Geijer palveli rykmentin 5. komppaniassa. Armeijasta Geijer erosi 19. elokuuta 1919 ja liittyi Suojeluskuntajärjestöön ja hänet sijoitettiin paikallispäälliköksi Lapuan suojeluskuntaan. Lapualla hän palveli 1. marraskuuta 1919 – 15. maaliskuuta 1920 välisen ajan. Valtionrautateiden palvelukseen hän siirtyi vuonna 1922 ja palveli rautateillä Vaasassa vuoteen 1929 saakka, jolloin siirtyi liikemieheksi Helsinkiin. Geijer vaihtoi vuonna 1936 sukunimensä Keiriksi.
Jatkosota
Keiri osallistui jatkosotaan työnjohtajana Linnoitusrakennuspataljoona 115:ssä ja Erikoistyökeskus 2:ssa, mistä hänet siirrettiin Helsingin suojeluskuntapiiriin ja edelleen työnjohtajaksi Karjalan tie - ja vesirakennuspiirin alaiselle Uuksu-Salmi-Rajakontu työmaalle. Hänet haudattiin Helsinkiin.
Jameson (sukunimi)
Jameson on ollut muuan muassa seuraavien henkilöiden sukunimi:
Geometry Dash
Geometry Dash on RobTopGamesin eli Robert Topalan vuonna 2013 älypuhelimille julkaisema tasohyppelypeli. Peli on saanut paljon vaikutteita muun muassa The Impossible Game -pelistä. Pelin ideana on väistellä esteitä esimerkiksi lentämällä tai hyppimällä. Suomalainen tekno-artisti DJVI on säveltänyt kuusi teknon ja elektron kaltaista kappaletta, jotka esiintyvät kuudessa eri virallisessa Topalan itse luomassa tasossa.
Pelaaminen
Geometry Dashia pelataan näyttöä napauttamalla, hiirellä, näppäimistöllä tai ohjaimella. Pelissä tavoitteena on päästä taso läpi kuolematta. Mikäli pelaaja kuolee, hän syntyy välittömästi tason alkuun uudestaan ja voi jatkaa tasoa loputtomasti uusia kertoja. Pelissä kuolee esimerkiksi erilaisiin piikkeihin ja sirkkeleihin. Käytössä on myös harjoittelutila, jolloin tason voi läpäistä käyttämällä hyväksi tarkastuspisteitä (engl. checkpoint), joihin pelaaja syntyy kuollessaan. Harjoittelutilaa käyttämällä ei voi saada tasosta normaalisti saatavia ominaisuuksia, eli tähtiä, orbeja, avaimia ja kolikoita.
Pelissä on eri vaikeustasot tasoille. Nämä ovat järjestyksessä helpoimmasta vaikeimpaan: auto, easy, normal, hard, harder, insane ja demon. Demon-vaikeustasolle on olemassa myös osaluokitukset easy, medium, hard, insane ja extreme.
Tasoja läpäisemällä saa satunnaisesti myös avaimia, joita voi käyttää arkkujen avaamiseen Aarrearkkuhuoneessa. Arkuista saa orbeja, timantteja ja hahmoja.
Geometry Dashista on saatavilla ilmainen versio, Geometry Dash Lite, jossa on puolet maksullisesta versiosta, ja maksullinen versio, joka sisältää kaikki 21 tasoa.
Viralliset tasot ovat järjestyksessään :
Pelimuotoja on kuutiomuodon eli cuben lisäksi myös muita :
Tasojen luominen
Geometry Dashin maksullisessa versiossa voi tehdä omia tasoja, joita voi julkaista nettiin muiden pelattavaksi.
Tason rakentamisesta voi tehdä halutessaan hyvin monimutkaista. Monimutkaisten tasojen luominen vaatii taitoa ja perehtymistä. Tason luominen voi kestää sekunneista jopa useisiin kuukausiin.
Tasoja on pelissä viisi eri pituista, jotka ovat järjestyksessään: Tiny, Short, Medium, Long, ja XL.
Tasosta ei kuitenkaan tule tähtiluokiteltu taso aluksi, vaan tason pitää läpäistä RobTopin tähtiluokituksen vaatimukset, jotka ovat:
Moderaattorit ovat pelaajia, jotka eroavat edukseen muista pelaajista ja ovat luoneet hyvää ilmapiiriä pelin ympärille.
Muut pelaajat voivat antaa internettiin jaetuista tasoista oman mielipiteensä (tykkään tai en tykkää) ja arvioida niiden vaikeustasoa asteikolla 1−10.
Pelin musiikki
Pelissä on lukuisia muita musiikkikappaleita virallisten tasojen kappaleiden lisäksi.
Musiikki pitää ladata erikseen tason alta, jotta tason voi pelata kyseisellä musiikilla.
Suosituimpia pelissä käytettyjä kappaleita ovat tehneet WaterFlame, Envy, F-777, TheFatRat, Dimrain47 ja TMM43.
Päivitykset
Geometry Dash on saanut julkaisustaan lähtien lukuisia päivityksiä.
1.0 - Peliin lisättiin ensimmäiset 7 virallista tasoa.
Einsteinium(III)jodidi
thumb|Einsteiniumjodidia valokuvattuna sen oman radioaktiivisen hehkun valossa. Einsteinium(III)jodidi (tai einsteiniumtrijodidi) on harvinaisen synteettisen alkuaine einsteiniumin yhdiste jodin kanssa, jossa jodi esiintyy hapetusluvulla -I ja einsteinium +III. Näin muodostuva yhdiste on EsI3. Se muodostaa meripihkan värisiä heksagonaalisia kiteitä, joiden kiderakenne on samankaltainen kuin vismutti(III)jodidilla tai holmium(III)jodidilla.
Geometry Dash
Päivitykset
1.1 - Peliin lisättiin taso 8 ja päivitys sisälsi käänteisportaalin.
Einsteinium(III)jodidi
Einsteiniumtrijodidi hehkuu pimeässä punaista valoa einsteiniumin suuren radioaktiivisuuden takia.
Geometry Dash
Päivitykset
1.2 - Peliin lisättiin taso 9 ja Ball-pelimuoto.
1.3 - Peliin lisättiin taso 10 ja tasot saivat tähtiluokituksen.
1.4 - Peliin lisättiin taso 11 ja pienennys- ja suurennusportaalit.
1.5 - Peliin lisättiin taso 12, UFO-pelimuoto sekä Demon-luokituksen pelaajien luomille tasoille.
1.6 - Peliin lisättiin tasot 13, 14 (täten ensimmäinen virallinen Demon- taso), tasojen kolikot ja Map Packs- alue.
1.7 - Peliin lisättiin taso 15 ja pelin nopeuden vaihtelun mahdollistavat portaalit.
1.8 - Peliin lisättiin tasot 16 ja Dual Mode- ominaisuus, jolloin pelaaja kontrolloi kahta hahmoa samaan aikaan.
1.9 - Peliin lisättiin tasot 17 ja 18. Lisäksi julkaistiin Wave-pelimuoto.
2.0 - Peliin lisättiin tasot 19 ja 20, sekä Robot-pelimuoto. Lisäksi peli sai muita pienempiä uudistuksia, kuten avaimet.
2.1 - Peliin lisättiin taso 21 ja Spider- pelimuoto. Se sai myös Daily ja Weekly- tasot, Gauntlet-alueen sekä lukuisia pelaajien luomiin tasoihin liittyviä uudistuksia.
2.2 päivitystä ovat odottaneet monet pelaajat vuodesta 2017 lähtien, mihin liittyen RobTop piti livestriimin elokuussa 2021. Siinä se paljasti uusia tulevia ominauuksia, mitä 2.2 tuo tullessaan. RobTop piti myös toisen livestriimin syyskuussa 2022, jossa se paljasti lisää asioita liittyen 2.2- versioon.
Suosio ja vastaanotto
Peli on saanut pääsääntöisesti positiivisen vastaanoton kriitikoilta. Softpedia kehui erityisesti pelin tyyliä ja sen tuomaa haastetta. 148Apps kehui erityisesti pelin "mahdottomuus" nimikettä, joka tuo sille paljon uusia pelaajia. AppStoressa Geometry Dash oli toisena Top 10 maksullisen iPad pelin joukossa 2018 ja seitsemäntenä Top 10 maksullinen iPhone pelin joukossa 2018. Pelin suosio nousi räjähdysmäisesti erityisesti Kanadassa kesäkuussa 2014, jolloin siitä tuli suosituin maksullinen sovellus iPadeille.
Yhteisö
Geometry Dashissa voi lisätä toisia käyttäjiä kavereikseen, joiden kanssa voi lähettää esimerkiksi viestejä.
Myös Steamissa on perustettu ryhmiä Geometry Dashia varten.
Peliä striimataan edelleen aktiivisesti esimerkiksi YouTubessa ja Twitchissä. Isoimpia lähetyksiä voivat seurata tuhannet katsojat samaan aikaan.
Spin-off pelit ja muut tuotteet
Joulukuussa 2015 RobTopGames julkaisi pelin nimeltä Geometry Dash Meltdown, jossa on kolme uutta tasoa. Kuukaudelleen vuosi myöhemmin tuli Geometry Dash World, jossa on 10 uutta (30-sekuntista) tasoa ja osa muiden pelaajien tasoista. Worldissa tosin ei voi tehdä omia tasoja, koska versio on ilmainen ja sisältää mystisen tason, The Challengen, jossa näkyy uusia 2.1-version asioita. Vuonna 2017 julkaistiin "Geometry Dash SubZero", jossa oli 3 uutta tasoa.
Demo 3
Demo 3 on Absoluuttisen Nollapisteen EP-kasetti, jonka yhtye julkaisi oman Diu Dau Records -levymerkin kautta. Kasetti sisältää yhtyeen ennen levytysuraansa tekemiä kappaleita, joita ei ole aiemmin julkaistu kaupallisesti julkaistuilla levyillä. Nimestään huolimatta kasetti on nauhoitettu studiossa ja tarkoitettu kaupalliseen myyntiin. Kasetti oli myynnissä yhtyeen keikoilla ja sen verkkosivun kaupassa. Yhtye soittaa kasetilla alkuperäisessä kokoonpanossaan, vaikka Janne Hast oli levyn teon ja julkaisun aikaan yhtyeen jäsen. "Mutta toivoa on" on yhtyeen ensimmäinen kappale.
Demo 3:n julkaisun yhteydessä yhtye soitti alkuperäiskokoonpanossaan Roots-illat-kiertueen, jonka keikoilla kuultiin kappaleita ainoastaan kasetilta sekä yhtyeen kolmelta ensimmäiseltä albumilta.
Kappaleet
Sävellykset ja sanoitukset Tommi Liimatta, ellei toisin mainita.
The King and I
The King and I voi tarkoittaa seuraavia:
Formula 3 Masters
Vuosina 2007 ja 2008 se ajettiin Belgian Zolderissa, koska kilpailu aiheutti liikaa melua Zandvoortin alueella. Vuonna 2009 kilpailu kuitenkin palasi takaisin Zandvoortiin.
Vuonna 2009 Formula 3:n eurosarjassa ajanut Valtteri Bottas voitti ensimmäisenä suomalaisena kilpailun, lähti paalupaikalta ja ajoi myös nopeimman kierroksen. Kaksoisvoiton suomalaisille varmisti Mika Mäki, joka oli kilpailun toinen.
Kilpailu tunnetaan edelleen parhaiten vanhalla nimellään Marlboro Masters, jolla se ajettiin vuosina 1991-2005. Euroopan unionin kiellettyä tupakkamainonnan, kilpailun nimisponsorina on ollut BP 2006-2007; RTL 2008, 2010 ja Tango 2009.
Gloydius ussuriensis
Gloydius ussuriensis on kyykäärmeisiin kuuluva matelija. Sitä tavataan Venäjällä, Kiinassa ja Korean niemimaalla.
Hoodia gordonii
Hoodia gordonii (syn. Scytanthus gordonii, Stapelia gordonii) on Afrikassa kasvava oleanterikasvi. Se on piikikäs sukkulenttikasvi, jota esiintyy Afrikan eteläosassa Etelä-Afrikassa ja Namibiassa. Lajia käytetään lääke- ja koristekasvina.
Laji (täsmennyssivu)
Laji voi tarkoittaa seuraavia:
Seppo Hyttinen
Seppo Antero Hyttinen (12. heinäkuuta 1927 Paltamo – 23. toukokuuta 2014) oli suomalainen Paltamossa asunut kirjailija.
Hyttinen kävi keskikoulun Kajaanissa ja kauppaopiston Helsingissä. Hän työskenteli ennakontarkastajana Paltamon verotoimistossa.
Ricardo Quaresma
Ricardo Andrade Quaresma Bernardo (s. 26. syyskuuta 1983 Lissabon) on portugalilainen jalkapalloilija, joka edustaa turkkilaista Beşiktaşia. Quaresman pelipaikka on oikea laitalinkki. Etniseltä taustaltaan hän on romani.
Seurajoukkueura
Quaresma aloitti ammattilaisuransa vuonna 2001 lissabonilaisen Sportingin riveissä. Vuonna 2003 espanjalainen suurseura Barcelona osti hänet kuuden miljoonan euron siirtosummalla. Quaresma ei kuitenkaan onnistunut tekemään läpimurtoa katalonialaisseurassa ja jo seuraavana vuonna hän palasi takaisin kotimaahansa, Porton riveihin. Vuonna 2008 Quaresma siirtyi italialaiseen Interiin. Sieltä hänet lainattiin englantilaiseen Chelseaan kevätkaudeksi 2009.
Quaresma siirtyi turkkilaiseen Beşiktaşiin 7,3 miljoonan euron siirtosummalla kesällä 2010. Tammikuussa 2013 hän siirtyi vapaalla siirrolla Yhdistyneiden arabiemiirikuntien sarjassa pelaavaan Al-Ahliin. Vuotta myöhemmin hän palasi ilmaissiirrolla Portoon. Kesällä 2015 hän siirtyi toistamiseen Beşiktaşiin, siirtosummana oli 1,2 niljoonaa euroa.
Maajoukkueura
Portugalin A-maajoukkueessa Quaresma teki ensiesiintymisensä 10. kesäkuuta 2003 ystävyysottelussa Boliviaa vastaan. Hän kuului joukkueen kokoonpanoon vuosien 2008, 2012 ja 2016 EM-kilpailuissa. Vuoden 2008 turnauksessa Quaresma pelasi kaksi ottelua, mutta vuoden 2012 kisoissa ei päässyt kentälle. Hän pelasi kaikissa seitsemässä ottelussa Portugalin voittaessa Euroopan-mestaruuden 2016. Hän teki voittomaalin neljännesvälieräottelussa Kroatiaa vastaan.